paragraph_text: David "Dave" Eric Grohl (, 14. siječnja 1969.), američki je rock glazbenik i tekstopisac. Mnogi ga zovu „najljubaznijim čovjekom u rocku“, zahvaljući njegovu prizemljenom i bezbrižnom karakteru. Bio je bubnjar najpoznatijeg grunge sastava, Nirvane, od 1990. do 1994. godine, kada se sastav raspao nakon smrti frontmena Kurta Cobaina. Godine 1995. osnovao je sastav Foo Fighters. Grohl je započeo svoju glazbenu karijeru 80-ih godina 20. stoljeća kao bubnjar nekoliko lokalnih sastava iz Washingtona, od kojih je najznačajniji punk-rock sastav Scream.